વારંવાર ભારતીય માછીમારોને ઉઠાવી જતું પાકિસ્તાન તેમને ત્યાંની જેલમાં સબડતા છોડી દે છે અને એવી હાલતમાં જ બંદીવાનનું મોત નિપજયું હોય તેવા પણ અનેક કિસ્સા બનયા છે. ઉના તાલુકાના કાજરડી ગામના એક એવા જ અપહૃત માછીમારે પાક. જેલમાં જીવ ગુમાવ્યાનું બહાર આવ્યું છે. પાકિસ્તાનની લાડી જેલમાંથી એક ભારતીય ખલાસીએ લખેલો પત્ર ઉનાના કાજરડી ગામના સોલંકી પરિવારને મળ્યો ત્યારે આ પરિવાર પર જાણે આભ તૂટી પડ્યું હતું, કેમ કે તેમાં આ પરિવારના સદસ્ય એવા નાનુભાઇ કાનાભાઇ સોલંકીના મૃત્યુ અંગે જાણ કરવામાં આવી હતી!.